In nomine Verbi incarnati. Notum sit cunctis fidelibus christianis, quod ego Letaldus et mater mea, nomine Ema, donamus Deo et sanctis ejus apostolis Petro et Paulo aliquid de mea hereditate pro fratris mei Walterii anima, hoc est mansum unum situm in episcopatu Matisconensi, in villa Amoniaco; terminatur a mane via publica, a meridie terra Andreæ, a sero Ansedei, a certio Sancti Stephani. Dono etiam servum unum, nomine Itgerium. Facio autem hanc donationem, tali conventu, ut ab hac die et deinceps ex rebus supra denominatis faciant monachi de Cluniaco quicquid facere voluerint. Facio autem et wirpitionem de consuetudine quam requirebam in manso qui pro patre meo Odilone fuerat datus, ut nec in isto nec in illo supradenominato ab hodierno et deinceps ego aut ullus homo quicquam requirat. S. Letaldi et Emæ, matris ejus. S. Warulfi. S. Hugonis. S. Arlei. S. Wicardi. S. Joceranni. S. Ragonis. S. Nadali presbiteri. S. Rotberti.